Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelissa käydään 13. päivää sotaa, joka syttyi, -
kun Hamasin hallitseman Gazan terroristit -
toteuttivat verilöylyn Etelä-Israelin siviiliyhteisöissä.
Britannian pääministeri Rishi Sunak -
vakuutti Britannian horjumatonta tukea Israelille.
Raportit: Iran on ohjeistanut välikäsiään Lähi-idässä -
valmistautumaan sotaan.
Israelissa käydään 13. päivää sotaa, joka syttyi, -
kun Hamasin hallitseman Gazan terroristit -
toteuttivat verilöylyn Etelä-Israelin siviiliyhteisöissä.
Puolustusvoimat (IDF) jatkoi yhteis- työssä turvallisuuspalvelun kanssa -
laajoja iskuja Gazan terrori-infrastruktuuriin.
Puolustusministeri Joav Gallant osallistui turvallisuuskatsauksiin -
ja vieraili Gazan rajalle sijoitettujen IDF-joukkojen luona.
Hän vakuutti, että Israelin puolustuslaitos tekee kaikkensa, -
jotta kaikki tavoitteet saavutetaan.
Pidimme juuri tilannekatsauksen komentajien kanssa.
Tapasin myös joukkojamme.
Näin heidän määrätietoisuutensa ja taisteluhenkensä.
He ovat erittäin motivoituneita -
antamaan ratkaisevan iskun Hamasille, -
tuhoamaan sen terrori-infrastruktuurin-
ja suorittamaan kaikki tarvittavat tehtävät.
Jouduimme murhanhimoisen hyökkäyksen kohteeksi -
vajaat pari viikkoa sitten.
Hyökkäyksen tavoitteena oli murhata naisia, lapsia ja vanhuksia -
sekä viedä ihmisiä vankeuteen.
Toisena tavoitteena heillä oli esittää kaikki julkisesti -
ja pelottaa siten israelilaiset pois tästä maasta -
ja murentaa turvallisuuttamme.
Olen johtanut joukkoja taisteluihin jo 45 vuoden ajan.
Olen vastuussa puolustuslaitoksesta. Olen ollut vastuussa siitä -
myös näiden kahden viime viikon vaikeiden tapahtumien aikana.
Olen niin ikään vastuussa joukkojemme johtamisesta voittoon.
Taistelusta tulee pitkä ja vaikea.
Aiomme olla täsmällisiä, tarkkoja ja tappavia, -
ja se tulee vaatimaan veronsa.
Hinnasta huolimatta aiomme suorittaa tehtävämme loppuun saakka.
Pohjoisrintamalla -
Iranin välikäsi Hizbollah ja palestiinalaiset terroriryhmät -
ovat ampuneet panssarintorjunta- ohjuksia, kranaatteja ja raketteja -
siviiliyhteisöjä ja IDF:n asemia kohti. IDF on vastannut -
tekemällä tykistö- ja ilmaiskuja Hizbollahin sotilasinfrastruktuuriin.
Israel antaa tuntuvan vastauksen Hizbollahille -
aina kun se hyökkää meitä vastaan.
Pysymme vahvoina ja valppaina pohjoisrintamalla.
Kenraali Hagari vahvisti, että operatiivisilla toimilla -
valmistellaan maaperää tuleville toimille Israelissa -
ja terroristeja kuhisevassa Gazassa.
Alueen puhdistamisoperaatio jatkuu yhä.
Gazaa ympäröivä seutu on edelleen sotatoimialuetta.
Haravoimme ja tarkastamme aluetta.
Eilen nappasimme Gazaan matkalla olleen uupuneen terroristin.
Häntä kuulustellaan paraikaa.
Varmistamme, ettei alueellemme jää yhtään terroristia.
IDF:n tiedottaja kertoi myös -
viimeisimmät tiedot IDF:n uhriluvuista -
sekä Hamasin Gazaan julmasti sieppaamien panttivankien määrästä.
Olemme antaneet tähän mennessä ilmoituksen -
306 kaatuneesta sotilaasta ja 203 panttivangista.
Otamme syvästi osaa omaisten tuskaan.
Panttivankien lukumäärästä pitää saada täysi selvyys.
Keskitymme ajamaan panttivankien asiaa kaikin voimin.
Tämä asia on kansallinen ykkösprioriteetti.
Israel tekee tiivistä yhteistyötä mm. USA:n, Britannian ja Saksan kanssa, -
joiden kansalaisia Hamas niin ikään sieppasi Gazaan -
7.10. tekemässään hyökkäyksessä. Iskussa Hamas teurasti 1 400 ihmistä,
pääasiassa siviilejä, sekä haavoitti yli 3 900:aa ihmistä.
Israelin johto ymmärtää -
sivullisiksi oletettujen Gazan asukkaiden hätää, -
vaikka nämä äänestivätkin Hamasin demokraattisissa vaaleissa valtaan -
Gazassa vuonna 2006.
Silti Israel sallii humanitaariset avustuskuljetukset Egyptistä Gazaan.
Tähdensin presidentti Bidenille kolmea asiaa.
Ensimmäiseksi vaadin panttivankien palauttamista. Teemme yhteistyötä, -
jotta panttivangit saadaan takaisin keinolla millä hyvänsä.
Toinen vaatimus: Punaisen Ristin on vierailtava panttivankien luona, -
kunnes heidät saadaan vapautettua. Kolmanneksi:
emme salli elintarvike- ja lääke- kuljetuksia Israelin alueelta Gazaan.
Netanjahu kiitti Bidenia vierailusta Israeliin -
sekä sitoutumisesta sotilaalliseen avunantoon, -
jotta Israel pystyy käymään puolustussotaa Hamasia vastaan, -
joka hyökkäsi provosoimatta Israelin kimppuun Iranin ja Hizbollahin tuella.
Tämä on ensimmäinen kerta, -
kun USA:n presidentti saapuu Israeliin sodan aikana.
Kerroin hänelle kokemistamme kauhuista, menetysten tuskasta -
sekä meitä kaikkia syvältä kouraisevasta surusta, -
sotilaidemme ja kansalaistemme rohkeudesta ja yhtenäisyydestämme.
Vierailun aikana saavutimme -
turvallisuutemme kannalta äärimmäisen tärkeän asian: -
historiallisen suuren sotilasapupaketin, -
jolla vahvistetaan entisestään sodankäynnin kykyämme.
Britannian pääministeri Rishi Sunak saapui vierailulle Israeliin.
Hän vakuutti Britannian horjumatonta tukea Israelille.
Kiitos lämpimistä sanoistanne ja siitä, että saan tulla Israeliin.
Olen pahoillani, että tapaamme näin hirveässä tilanteessa.
Tämä maa on joutunut 2 viime viikon aikana kokemaan sellaista, -
mitä minkään maan tai kansan ei pitäisi joutua kestämään.
Kaikkein vähiten Israelin, joka on kohdannut koko olemassaolonsa ajan-
mitä kamalimpia asioita, väkivaltaa ja terrorismia.
Haluan välittää syvät osanottomme. Tuemme täysin -
Israelin oikeutta puolustaa itseään kansainvälisen lain mukaisesti -
― jahdata Hamasia, vapauttaa panttivangit, -
ennaltaehkäistä hyökkäyksiä sekä vahvistaa turvallisuuttanne kestävästi.
Netanjahu vuorostaan korosti, -
että sota Hamasia vastaan ei ole vain Israelin taistelu.
Tämä ei ole vain meidän taistelumme,
vaan koko sivistyneen maailman taistelu. Tämä on Israelin taistelu, -
modernien arabimaiden taistelu, läntisen sivilisaation taistelu, -
koko vapaan maailman taistelu ― taistelu tulevaisuudesta.
Vastakkain on kaksi voimaa: toinen on Iranin johtama pahan akseli, -
joka Hizbollahin, Hamasin ja muiden toimijoiden välityksellä haluaa -
viedä Lähi-idän takaisin keskiajalle, orjuuden, sodan ja tuhon aikakauteen.
Vastapoolina ovat edistyksen ja ihmisyyden voimat, -
jotka haluavat tehdä Lähi-idästä rauhan ja vaurauden tyyssijan.
Olimme hyvin lähellä sopimusta rauhan laajentamisesta, -
ja tämän hankkeen tuhoaminen oli yksi hyökkäyksen tarkoituksista.
Meidän täytyy voittaa.
Kuten Netanjahu mainitsi, neuvottelut -
Israelin ja Saudi-Arabian suhteiden normalisoinnista on keskeytetty.
Saudi-Arabia näyttää kuitenkin -
lieventäneen lausuntojaan aiempiin konflikteihin verrattuna.
Sen sijaan useimmat muut muslimimaat jatkavat edelleen -
Israelin-vastaisia puheitaan eivätkä näytä millään tavalla katuvan -
Hamasin Etelä-Israelissa suorittamaa verilöylyä. Tämä käy ilmi -
Islamilaisen yhteistyöjärjestön eilisen kokouksen videotallenteesta.
Meidän on ponnisteltava yhdessä, -
jotta tilanne helpottuu ja kärsimys loppuu Gazassa.
Vaadimme haavoittuneiden evakuointia -
sekä humanitaaristen käytävien perustamista -
avun toimittamiseksi alueelle.
Saudi-Arabian lausunnot ovat siis olleet maltillisia.
Toisin on sodan pääasiallisen alkuunpanijan, Iranin, laita.
Iran demonisoi Israelia -
ja kerää tukea Israelin vastaisia toimia varten uupumatta.
Esitän surunvalitteluni -
kaikille palestiinalaisille ja vastarintajoukoille.
Tämä rikos tapahtui samaan aikaan, kun sionistinen entiteetti romahti -
vastarintajoukkojen suuressa operaatiossa lauantaina 7. lokakuuta.
Yhdysvallat yrittää vielä elvyttää romahtanutta sionistista entiteettiä -
sodankäynnillä siviilejä vastaan.
Islamilaisten maiden tulee asettaa -
poliittisia ja muita pakotteita sionistista entiteettiä vastaan.
Lisäksi jäsenmaiden asialistalla pitää olla -
tuomioistuimen perustaminen Israelin sotarikosten tutkimista varten.
Iranilla on kymmeniä terroristivälikäsiä ympäri Lähi-itää.
Vaatiessaan muslimimaita liittoutumaan Israelia vastaan -
Iranin ulkoministeri ohjeisti samalla -
maita valmistautumaan täysimittaiseen alueelliseen sotaan.
Tänä aamuna tehtiinkin heti kolme erillistä iskua -
USA:n johtaman liittouman tukikohtiin Syyriassa ja Irakissa.
Iranin kätyri Kataib Hezbollah vannoi iskujen kiihtyvän.
Jemenissä puolestaan Iranin välikäsi Ansar-Allah -
― jolta Bidenin hallinto poisti terrori- luokituksen heti kautensa alussa ―
on kutsunut aseisiin kaikki heimot, -
jotka se on saanut komentoonsa Iranin rahoituksella.
Kiitos seurasta!
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua -
ja haluat auttaa lahjoitusten varassa toimivan TV7:n kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa!
Nähdään tulevien ohjelmien parissa, jos Luoja suo.
Siihen saakka: shalom Jerusalemista.